Bernd Förster

Bernhard Georg Josef Förster (* 3. Mai 1956 in Mosbach, Baden-Württemberg) is en ehmalger düütsch Footballspeler.

De Afwehrspeler speel van bi TSV Badenia Unterschwarzbach un SV Waldhof Mannheim. Dor keem he af 1974 ok in de eerst Mannschap to’n Insatz. Dornah wessel he to FC Bayern München, wo he bit 1976 bleev. Van 1976 bit 1978 speel he för den 1. FC Saarbrücken. Sien spoodriekst Tiet un den Upstieg to’n Natschonalspeler reck he af 1978 bi den VfB Stuttgart, wo he 1986 sien Loopbahn afslooten hett. In 291 Bundsligaspelen hett he 25 Doren schaaten.

För de düütsch Natschonalmannschap hett he van 1979 bit 1984 insgesamt 38 Lännerspelen maakt. He hörr to den Weltmeesterschapskader 1982, de denn Viez-Weltmeester wurr. In dat Johr 1980 wurr he mit de Mannschap Europameester un 1984 weer he ok in’n Kader.

Sien jüngere Bröer is de Natschonalspeler Karlheinz Förster.

Borns
 Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8

Kategorie:Mann
Kategorie:Börger von Düütschland
Kategorie:Boren 1956
Kategorie:Footballnatschonalspeler (Düütschland)